Koninklike 4-tal se paaie skei | Netwerk24
20 Junie 2019 17:50
Prins Harry en prins William. Foto: Getty Images
Die stigting van prins William en prins Harry, wat later ook William se vrou, Catherine, en Harry se vrou, Meghan, ingesluit het, sal later vanjaar weer net op prins William en Catherine se werk fokus.
Harry en Meghan sal hul eie liefdadigheidsorganisasie op die been bring, het Kensingtonpaleis Donderdag aangekondig.
Die paleis het beklemtoon die verandering is nodig om elke paartjie se werk en toekomstige rolle te komplementeer.
Gerugte dat alles nie wel is tussen William en sy jonger broer, Harry, nie, doen reeds geruime tyd die ronde.
Harry het meer vryheid in die werk wat hy aanpak as William, wat as toekomstige troonopvolger ’n meer tradisionele rol moet vervul.
Die paartjies, wat deur die Britse pers die “Fantastiese Vier” gedoop is, sal egter wel steeds saamwerk met die Heads Together-veldtog.
Meer oor: Prins William | Prins Harry | Heads Together-Veldtog | Koningsgesin | Fantastiese Vier | Liefdadigheid